ธปท.ชี้สหรัฐคงดอกเบี้ยไม่กระทบตลาดเงิน
ผู้ว่า ธปท.ชี้สหรัฐคงดอกเบี้ยไม่มีผลกระทบรุนแรงต่อตลาดการเงิน เนื่องจากโทจย์เดิมเรื่องขยับดอกเบี้ยยังไม่เปลี่ยน ยังต้องติดตามต่อไป
18 ก.ย. 2558

ผู้ว่า ธปท.ชี้สหรัฐคงดอกเบี้ยไม่มีผลกระทบรุนแรงต่อตลาดการเงิน เนื่องจากโทจย์เดิมเรื่องขยับดอกเบี้ยยังไม่เปลี่ยน ยังต้องติดตามต่อไป
นายประสาร ไตรรัตน์วรกุล ผู้ว่าการ ธนาคารแห่งประเทศไทย (ธปท.) เปิดเผยว่า กรณีที่ประชุมคณะกรรมการนโยบายการเงินของธนาคารกลางสหรัฐ(FOMC)มีมติคงอัตราดอกเบี้ยในการประชุมเมื่อ 16-17 ก.ย.ที่ผ่านมาคงไม่มีผลกระทบต่อตลาดการเงินที่รุนแรง เนื่องจากโจทย์เดิมก็ยังอยู่ ความไม่แน่นอนก็ยังอยู่ในตลาด ซึ่งธปท.ยังต้องติดตามดูต่อไป
“การคงดอกเบี้ยของสหรัฐคงไม่มีผลกระทบต่อตลาดการเงินรุนแรง คงไม่เพิ่มความผันผวนให้ตลาดเงิน เพราะโจทย์ยังเหมือนเดิม โจทย์ไม่ได้กลับทิศ ซึ่งเป็นไปตามที่ตลาดคาดการณ์ไว้” นายประสาร กล่าว
ทั้งนี้ โจทย์เดิมน่าจะเป็นทิศทางที่สหรัฐจะปรับขึ้นดอกเบี้ยอยู่ ไม่ได้เปลี่ยนแปลงอะไร เพราะไม่ได้จะมีคิวอี 4 เพียงแต่การจะปรับขึ้นดอกเบี้ยของสหรัฐจะปรับขึ้นเมื่อไรเท่านั้น ซึ่งการตัดสินใจคงดอกเบี้ยของสหรัฐคงมองเรื่องปัจจัยภายในของสหรัฐเองด้วย ว่าจะฟื้นตัวได้แค่ไหน ขณะเดียวกันก็คงดูปัจจัยภายนอกด้วย เพราะตลาดการเงินยังมีความผันผวนไม่แน่นอน